คือประจำเดือนมาเดือนหมดวันที่21 ตุลาคม แล้วมีอะไรกับแฟนวันที่26 ซึ่งไม่ได้ป้องกัน แต่มีอาการปวดสะโพกปวดหลังร่วมคล้ายประจำเดือนจะมาแต่ไม่มา ประมาณต้นเดือนธันวา จนกระทั่งได้ตรวจปัสสาวะพบ1 ขีด โอกาสตั้งครรภ์มีไหมค่ะ แล้วควรทำยังไงต่อค่ะ ขอบค้ะ
สวัสดีค่ะ Pp,หากวันที่มีเพศสัมพันธ์ครั้งสุดท้ายคือ 26 ต.ค.แล้วหลังจากนั้น ประจำเดือนยังไม่มา และได้ตรวจหาการตั้งครรภ์อย่างถูกต้องแล้วเมื่อต้นเดือน ธ.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ แต่หากวันที่มีเพศสัมพันธ์ครั้งสุดท้ายคือ 26 พ.ย. การตรวจหาการตั้งครรภ์ตอนต้นเดือน ธ.ค. อาจเร็วไปที่จะตรวจพบได้ ซึ่งควรลองตรวจซ้ำอีกครั้งในตอนนี้ค่ะ หากยังตรวจไม่พบ ก็ให้รอประจำเดือนต่อไปอีกซักระยะก่อน หากยังไม่มานานเกิน 3 เดือน จึงควรไปพบแพทย์เพื่อหาสาเหตุต่างๆ เช่น1. การผลิตฮอร์โมนของรังไข่ผิดปกติ เช่น มีกลุ่มอาการมีถุงน้ำจำนวนมากในรังไข่ (PCOS)2. มีน้ำหนักตัวขึ้นมาก หรือมีโรคอ้วน3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง ซึ่งไปมีผลต่อการผลิตฮอร์โมนเพศส่วนอาการปวดสะโพก ปวดหลัง อาจไม่ได้เกี่ยวข้องกับการที่ประจำเดือนไม่มาก็ได้ โดยอาจเกิดจากการบาดเจ็บของกลามเนื้อจากการใช้งานมากไปก็ได้ค่ะ